पति फहाद का हाथ थामे कोर्ट के बाहर ढोल पर किया डांस
शादी के बाद जमकर नाचीं स्वरा भास्कर, Danced outside the court holding husband Fahad's hand on the drum
बॉलीवुड एक्ट्रेस स्वरा भास्कर अपनी शादी को लेकर सुर्खियों में बनी हुई हैं। एक्ट्रेस ने 6 जनवरी को समाजवादी पार्टी के नेता फहाद अहमद से कोर्ट मैरिज की थी। अब 16 फरवरी को स्वरा ने सोशल मीडिया के जरिए अपनी शादी की जानकारी दी है। इसी बीच कपल का एक वीडियो सोशल मीडिया पर सामने आया है जिसमें वह कोर्ट मैरिज के बाद डांस करते हुए नजर आईं। दरअसल, ये वीडियो स्वरा और फहाद के दोस्त ने अपने सोशल मीडिया अकाउंट पर पोस्ट किया है।
कोर्ट के बाहर ढोल पर किया डांस
इस वीडियो में स्वरा और फहाद शादी के बाद कोर्ट से बाहर निकलते हुए दिखाई दिए। इस दौरान एक्ट्रेस पति का हाथ थामे बेहद खुश दिख रही हैं। लाल साड़ी, माथे पर टीका और हाथों में मेंहदी लगाए स्वरा बेहद खूबसूरत लग रही हैं। दोनों के चेहरे पर खुशी साफ झलक रही है।